"Аԥснытәи аҳәынҭқарратә филармониа азал маҷ аҿы асааҭ хәба рзы имҩаԥысуеит ари азал аҿы раԥхьаӡа акәны имҩаԥаагаран иҟоу аконцерт. Иара далахәхоит еицырдыруа амузыкант, аскрипкарҳәаҩы Виктор Абрамиан-Ешба. Уи Чаиковскии ихьӡ зху Москватәи аҳәынҭқарратә консерваториа иаҵанакуа амузыкатә школ аҿы рҵаҩыс дыҟоуп. Аԥсныҟа иаауеит иара иҵаҩцәа - еиуеиԥшым аконкурсқәа рлауреатцәа, реиҳараҩык аскрипкарҳәаҩцәа. Ҳара ҳганахьала аконцерт иалахәхоит Аԥснытәи аҳәынҭқарратә камертә оркестр, убасгьы ҳмузыкантцәа қәыԥшцәа", - еиҭалҳәеит Қапԥҳа.
Инеиҵыху аиҿцәажәара шәазыӡырҩы арадио Sputnik Аԥсны аефир аҿы.